Document ID: 31998D0512

KOMISSION PÄÄTÖS,
tehty 29 päivänä heinäkuuta 1998,
yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä BAS 62OH:n (tepraloksimidi), S-metolaklorin ja SZX 0722:n (iprovalikarbi) mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1998) 2368) (ETA:n kannalta merkityksellinen teksti) (98/512/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 98/47/EY (2), ja erityisesti sen 6 artiklan 3 kohdan,
sekä katsoo, että
direktiivissä 91/414/ETY, jäljempänä "direktiivi", säädetään yhteisössä sallittujen, kasvinsuojeluaineisiin sisällytettävien tehoaineiden luettelon laatimisesta,
hakijat ovat toimittaneet kolmea tehoainetta koskevat asiakirjat jäsenvaltioiden viranomaisille tehoaineiden sisällyttämiseksi direktiivin liitteeseen I,
BASF AG toimitti tehoainetta BAS 620H (tepraloksidimi) koskevan asiakirjan Espanjan viranomaisille 11 päivänä syyskuuta 1997,
SA Novartis Agro NV toimitti tehoainetta S-metolaklori koskevan asiakirjan Belgian viranomaisille 1 päivänä elokuuta 1997,
Bayer AG toimitti tehoainetta SZX 0722 (iporavalikarbi) koskevan asiakirjan Irlannin viranomaisille 30 päivänä maaliskuuta 1998,
kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tarkastelusta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset; tämän jälkeen hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille,
tehoaineita BAS 620H (tepraloksidimi), S-metolaklori ja SZX 0722 (iprovalikarbi) koskevat asiakirjat toimitettiin pysyvälle kasvinsuojelukomitealle 21 päivänä huhtikuuta 1998,
direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädettyjen tietovaatimusten mukaisesti,
tällainen vahvistaminen on tarpeen, jotta asiakirjan yksityiskohtaista tarkastelua voidaan jatkaa ja jäsenvaltioille voidaan antaa mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytysten mukaisesti ja erityisesti sen edellytyksen mukaisesti, joka koskee tehoaineen ja kasvinsuojeluaineen yksityiskohtaisen arvioinnin tekemistä direktiivin vaatimukset huomioon ottaen,
tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon,
jäsenvaltioiden ja komission välillä on sovittu, että Espanja jatkaa tehoainetta BAS 620H (tepraloksidimi) koskevien asiakirjojen yksityiskohtaista tutkimista, Belgia jatkaa tehoainetta S-metolaklori koskevien asiakirjojen yksityiskohtaista tutkimista ja Irlanti jatkaa tehoainetta SZX 0722 (iprovalikarbi) koskevien asiakirjojen yksityiskohtaista tutkimista,
Espanja, Belgia ja Irlanti antavat komissiolle mahdollisimman pian ja viimeistään yhden vuoden kuluessa kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja
tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Seuraavat asiakirjat täyttävät periaatteessa direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädetyt tietovaatimukset, kun otetaan huomioon ehdotetut käyttöedellytykset:
1) BASF AG:n komissiolle ja jäsenvaltioille toimittama, BAS 620H:n (tepraloksidimi) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin kasvinsuojelukomitean käsiteltäväksi 21 päivänä huhtikuuta 1998.
2) SA Novartis Agro NV:n komissiolle ja jäsenvaltioille toimittama, S-metolaklorin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 21 päivänä huhtikuuta 1998.
3) Bayer AG:n komissiolle ja jäsenvaltioille toimittama, SZX 0722:n (iprovalikarbi) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 21 päivänä huhtikuuta 1998.
2 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä heinäkuuta 1998.

Labels: 0
3
6